曾聽聞呢度起菜超慢，可能係叫套餐關係，晚飯高峰時間，40分鐘內已經可以全部菜上晒(12人餐)，但係等甜品就三催四請之下，都要等成20分鐘，心諗呢餐好彩叫套餐，如果散叫，可能三個鐘都未搞掂。食物質素幾好，好過渣華道間好多，裝收可以，不過間格唔好，一樓樓底好矮，好有壓迫感，最大問題密到離晒譜，基本上路只係夠一個人行，肥人或者大肚婆千萬唔好，隨時坐都坐唔落，其實好生意還好生意，密到咁樣，如果大吉利是發生火警話，客邊度走得到？今次環境分得一分，因為實在太迫。